
BISERICA ÎN SENSUL DE LOCAŞ 
ŞI DE LARGĂ COMUNIUNE ÎN HRISTOS 

I V t I """ IV -> Pr Prof Dr D STANILOAE 

I. Toate popoarele creştine avi acelaşi nume pentru locaşul de închi- 
nare şi pentru larga comuniune a celor ce cred în Hristos, exprimînd 
prin aceasta legătura indisolubilă între ele. Noi românii folosim ace- 
laşi nume de biserică. Grecii foloseau pentru amîndouă numele de ec- 
clisia, împrumutat şi de popoarele latine din Occident. Popoarele germa- 
nice au pentru amîndouă numele de Kirche, Church, şi cele asemănă- 
toare la alte popoare germanice, care derivă de Ia grecescul Kyriaki, 
iar acesta de la Kyrios = Domnul. Ele exprimă prin acest nume în mod 
direct că atît locaşul bisericesc cit şi larga comuniune bisericească au 
ca temelie pe Domnul Hristos. Popoarele slave au pentru amîndouă 
cuvîntul Ţerkov, Ţerkva, care se pare că e o prescurtare a cuvîntului 
românesc Biserică, arătînd că au primit creştinismul în ambianţa popo- 
rului român. 

Poporul grec şi popoarele latine folosesc un nume derivat de la 
Domnul -(Hristos) numai pentru ziua învierii Lui : Kyn'achi dominica. 
Legătura acestei zile cu Domnul Hristos o mdică şi popoarele slave, nu- 
mind-o : voscresenie = înviere, arătînd prin acest nume direct ca ea 
e ziua învierii Domnului. Dar am putea spune că şi cuvîntul biserică, 
forma românească a lui basilica, implică în el gîndal la Domnul Hristos, 
ca împărat, în sensul eminent al cuvîntului. Căci cuvîntul înseamnă ca 
" locaş, casa împăratului, iar ca comuniune, Împărăţia iui Hristos şi im- 
plicit a Sfintei Treimi : a Tatălui şi a Fiului şi a Sfînlului Duh. Poporul 
grec, cele latine şi germanice folosesc pentru sensul de comuniune al 
bisericii, pe lîngă cuvîntul ecclesia sau Kirche, şi pe cel de Vasileia tou 
thepu, de regnum sau Reich Gottes = împărăţie, împărăţia lui Dumne- 
zeu. Iar înlrucît împărăţia lui Dumnezeu a început să fie anunţată de 
Hristos şi a venit odată cu El, sau a luat fiinţă după învierea Lui, la 
Rusalii, prin coborîrea Sfîntului Duh, de cind cei ce cred în Hristos de- 
vin moştenitori ai acestei împăraţi, numirea regrmm De/, implică şi 
eajpe Hristos, ca şi cea de Vasileia tou theou. 

Deci toate aceste numiri arată legătura bisericii cu Domnul Hristos 
atît în sensul de locaş cît şi în cel de largă comuniune a celor ce cred 
In El. 

S-ar părea că numai cuvîntul grec ecclesia (în latină : ecclesia) nu 
cuprinde o referire la Hristos, Dar aceasta este numai o aparenţă. Cuvîn- 
tul grec ecclesia vine de la verbul ekhaleo, care înseamnă chem pe 
cineva dintre alţii, sau îl chem de la o stare ia alta. în Noul Testament 
el are ca subiect totdeauna pe Hristos. Cei chemaţi de El devin o comu- 

nitate a Lui, sau in El. Deci eclesia e gruparea, sau totalitatea celor che- 
maţi de Hristos, ca să vieţuiască în El. Locurile din Noul Testament în 
care se vorbeşte despre această chemare a lui Hristos, sau despre cei 
chemaţi ia viaţa cea nouă în El sînt foarte numeroase. Nu ne oprim la 
chemarea apostolilor de către Hristos, care a fost un eveniment decisiv 
în viaţa lor, nici la declaraţia repetată a sfîntului apostol Pavel, că el 
a fost «chemat» de Iisus Hristos şi ce întorsătură radicală a produs 
aceasta chemare în viaţa lui. El nu mai trăia sieşi, ci lui Hristos, ca 
de altfel toţi apostolii. 

Dăm numai unele locuri despre chemarea celorlalţi creştini de către 
Domnul lisus Hristos. Sfîntul apostol Pavel, declarînd că a fost che^nat 
de căire Iisus Hristos la apostolie, luînd har ca să aducă la ascultarea 
ciedinţei toate neamurile, le spune adresanţilor săi din Roma:' «între 
care sînteţi şi voi chemaţi ai lui Iisus Hristos... iubiţi ai lui Dumnezeu, 
chemaţi sfinţi» (Rom. I, 6 — 7). Sfîntul apostol Pavel e conştient că el a 
iost chemat dintre Iudei, iar adresanţii săi dintre păgîni, ca să formeze 
împreună poporul lui Hristos (Rom. IX, 24). Chemarea s-a făcut prin 
puterea harului (Gal. I, 6, 15), printr-o atracţie mai presus de fire exer- 
citată asupra omului. Ea se produce din puterea jertfei lui Hristos şi cei 
chemaţi primesc prin chemare «făgăduinţa moştenirii veşnice» (Evk 
IX, 15). Dar la împlinirea acestei făgăduinţe ajungem alergînd spre ea 
ca spre ţinta noastră finală, care e prin aceasta şi o răsplată a efortului 
care ni se cere odată cu chemarea (Filip. III, 14). Arătîndu-ne prin che- 
mare ţinta spre care trebuie să alergăm şi drumul pe care trebuie să aler- 
găm spre ea, chemarea a fost şi o scoatere a «noastră din întuneric la lu- 
mina cea minunată a lui Hristos». Prin chemarea aceasta am devenit «o- 
seminţie aleasă, o preoţie împărătească, neam sfînt agonisit lui Dumne- 
zeu, ca să vestim în lume bunătăţile Celui ce ne-a chemat», pe care în 
parte le avem de pe acum, iar deplin le vom primi în viaţa viitoare (I Pe- 
tru fi, 9). 

Iată deci că ţ.i termenul greco-latui de ecclcsia implică în sine pre- 
?enţa ^i harul lui Hristos. Şi deşi el se referă în mod direct la biserică 
in înţeles de comuniune, el s-a extins' încă din timpul Noului Testament 
şi la biserica în sensul de locaş. In sensul de locaş întrebuinţează sfîntul 
dpostol Pavel cuvîntul ecclesia cînd cere femeilor «să tacă în biserică» 
(1 Cor. XIV, 33 — 35). în acelaşi înţeles este folosit de sfîntul apostol 
Pavel cuvîntul în I Cor. XI, 18 (în versiunea românească a Noului tTes- 
tamcnt din 1978 cuvîntul ecclesia e tradus nu cu «biserică», ci ca în tra- 
ducerile neoprotestante, cu «adunare», neînţelegîndu-se că cuvîntul ec- 
clesia implica prezenţa şi lucrarea lui Hristos, cum are loc în locaşul 
bisericesc, deci nu se referă la o adunare în indiferent "care înţeles). 
Căci e opusă caselor particulare : «N-aveţi, oare, case ca să rnîncaţi şi 
să beţi ? Sau dispreţuiţi biserica (evident că e vorba de biserică în sens 
de locaş) lui Dumnezeu ? E clar că nu e vorba numai -de dispreţuirea 
unei «adunări» omeneşti, ci de dispreţuirea unui locaş în care e prezent 
Hristos, Care se aduce jertfă în el. Căci urmează descrierea jertfei eu- 
haristice. Sensul de locaş îl are cuvîntul ecclesia (biserică) şi în Col 
IV, 16, unde sfîntul apostol Pavel cere să se citească epistola sa şi în 
«Biserica din Laodiceea». Desigur epistola avea să se citească în faţa 

comunităţii din Laodiceea, dar in faţa comunităţii cidunalo nu în indi- 
Jerent care casă, ce ar putea fi dispreţuită, ci într-un locaş al lui Dum- 
nezeu," care nu trebuie dispreţuit. 

Dar sfîntul apostol Pavel leagu strins biserica în sensul de locaş nu 
numai cu biserica în sensul de largă comuniune în Hristos, răspîndită 
pretutindeni unde sînt credincioşi în Hristos, ci şi cu comunitatea ce se 
■adună înlăuntrul ei ca locaş. Legătura între biserica în sensul de locaş 
şi biserica în sensul de comuniune răspîndită pretutindeni o arată siîn- 
tul apostol Pavel alternînd folosirea cuvîntului în cele doua sensuri, 
iar legătura bisericii ca locaş cu biserica în sensul de comunitate adunata 
înlăuntrul ei o arata în locurile în care spune : «salutaţi Diseiica din casa 
Nynfeiu (Col. IV, 15), sau : «salutaţi pe Prisca şi Achila... şi biserica 
din casa lor» (Rom. XIV, 10) ; sau : «har şi pace Bisericii din casa ta» 
^Filimon, 2). Desigur nu salută locaşul în sine, ci comunitatea, dar comu- 
nitatea se aduna în acelaşi locaş. 

Întocmai. ca sfîntul apostol Pavel, tot aşa şi creştinii de azi, cînd 
rostesc în diferitele lor limbi cirv intui biserica, subînţeleg pie/euţa şi 
lucrarea Domnului Iisus Hristos în ea, fie că vorbesc de locaşul bisen- 
• ţese în care se adună comunitatea locală a celor de aceeaşi credinţa, 
fie de larga şi continua comuniune bisericeasca. Prezenţa lui Hristos 
fiste atît de subînţeleasă în cuvîntul Biserică, încît creştinii care trăiesc 
credinţa în realitatea ei spirituală concretă, cînd zic, in oricare din lim- 
bile lor naţionale, biserică, se gîndesc in primul nnd la loiaşul biseri- 
cesc, pentru că în el primesc nemijlocit pe Hristos, pe Cure cei mai in- 
troduşi în sensul teologic al Biseiicii îl vad mai mult în larga comu- 
niune a celor ce cred în El. De fapt, dacă Hristos n-ar fi prezent şi nu 
S-ar comunica în locaşul bisericesc, unde se aduna comunitatea locala, 
n-ar fi prezent nici în larga comuniune bisericească, Hristos este pre- 
zent în cea din urmă, pentru că Acelaşi e prezent în modul cel mai 
accentuat -şi mai iucrător în locaşul ile bisericeşti locale ale ei. 

Dacă Hristos nu s-ar aduce jertfă în locaşurile bisericeşti, dacă nu 
■ S-ar împărtăşi în ele prin trupul şi sîngele Său jeitfite şi prin harul tu- 
turor Tainelor, membrelor comunităţii din fiecare locaş, El n-ar fi pre- 
zent şi lucrător în larga comuniune bisericească. De aceea credincioşii 
simpli au dreptate să înţeleagă în primul rind prin bisericii locaşul în 
care s& intilnesc cu Hristos şi-L primesc pe El. De fapt noi vedem ca şi 
sfîntul apostol Pavel că nici comunitatea nu poate fi despărţită de lo- 
caş, nici locaşul de comunitate, şi nici amândouă de larga comuniune bi- 
sericească. Căci în toate aplicările, Biserica are drept viaţă a ei pe 
Hristos, pornind de la comunitatea unită cu Hristos în locaşul bisericesc. 

Denominaţiunile creştine .ni pai.îsil civînlul <ta biseiku pentru lo- 
caş nu numai ca numire, ci şi ca sens caic implica pie/enUi lai llrisios 
în acest locaş. Aceasta pentru că au părăsit credinţa că pe Hristos II 
primesc prin Taine, că Tainele sini mijloacele prin care Se împai Laşeşle 
•comunităţii, într-un locaş sau altul, Itaistos. Ei au înlocuit biserica cu 
«casa de adunare», rol pe care îl poate avea orice fel de casă. Hristos 
3iu e mai prezent, pentru ele, în locaşul biseiiccsc decîl în orice alt fel 

de casă şi in orice all fel de loc, odată ce El nu Se mai împărtăşeşte în 
mod special prir Taine. Pentru aceste denominaţiuni, nici «casa» nu 
mai este biserică, pentru că nu mai este Hristos în ea într-un mod spe- 
cial, nici «adunarea» nu mai e biserică, pentru că nu se mai împărtăşeşte 
cu Hristos în «casa de adunare». i. 

Mai mult, unele din aceste denominaţiUni au pierdut înţelesul hris- 
lologic al Bisericii şi nesocotesc mîntuirea adusă de El prin înviere şi 
comunicată nouă prin Taine. Cînd văd pe dreptcredincioşii în «Hristos 
intrînd în biserica, ei spun că intră într-o capişte idolească, pentru că 
nu cred în prezenţa euharistică a lui Hristos în ea. In realitate ei sînt cei 
ce intra în «casa lor de adunare» ca' în orice casă, întrucît nu mai au 
pe Hristos în ea. 

Unii din ei au înlocuit pe Hristos cu Iehova, d,eci nu măi cred că 
hristos este Fiul lui Dumnezeu Cel întrupat, întrucît revin la ideea de 
Dumnezeu din Vechiul Testament, care nu e un Dumnezeu în Treime, 
iar în loc de ziua învierii lui Hristos sărbătoresc ziua terminării creaţiei, 
socotind ca lumea aceasta e tot ce avem de la Dumnezeu. 

II. Această legătură între locaşul "bisericesc şi comunitatea biseri- 
ceasca locala, pe de o parte, şi între ele şi "Biserica în sens de largă 
comuniune în Hristos, cere însă unele explicări mai dezvoltate. 

Iisus Hristos, împărtăşindu-Se ucenicilor cu trupul şi cu sîngele Său 
la Cina cea de Taină, le-a poruncit*: «Aceasta s-o faceţi spre amintirea 
Mea» (Luca XXII, 19). A arătat astfel că împărtăşirea de El e forma 
principală prin care îşi va îndeplini făgăduinţa Sa : «Iată Eu cu voi voi 
fi pînu la sfîrşitul veacurilor» (Matei XXVIII, 18). 

Spunînd «aceasta s-o faceţi», a arătat că ei vor putea face exact 
ceea ce a făcut El atunci, că deci ei nu vor face numai o comemorare a 
ceea ce a făcut El. Deci dacă Hristos le cere să facă aceasta întru amin- 
tirea Lui, «amintirea» de care vorbeşte este totodată retrăirea a ceea 
ce s-a petrecut la Cina cea de Taină. îmi amintesc de cineva nu numai 
gîndindu-mă la întîlnirea de altădată cu el, ci şi reîntîlnindu-mă din 
nou cu el ; sau în .acest caz amintirea vechii întîlniri este şi mai deplină. 
Acest sens îl are în săvîrşirea Euharistiei şi în Sfînta împărtăşanie amin- 
tiiea lui Hristos de la Cina cea de Taină. Iar Hristos., poruncind ucenici- 
lor Sui să facă in viitor ceea ce a făcut El la Cina cea de Taină, ca reîn- 
t'lnindu-se astfel cu El să-şi aducă aminte de întîlnirea dintre El şi uce- 
nici la Cina cea" de Taină, le-a promis ucenicilor, şi -urmaşilor lor şi pu- 
terea de a face ceea ce a făcut El la Cina cea de Taină, le-a promis, să 
\ ină de fiecare dată din nou la ei, cum a fost la Cina cea de Taină. Căci. 
oitfei, în zadar le-ar fi dat ucenicilor Săi şl urmaşilor lor această poruncă 
(Jenn Hani, La divine Liturgie, 1981, p. 41). 

Ici r pluralul <-s-o faceţi» are două sensuri : a) S-o facă fiecare apos- 
tol şi urmaşii lui ; b) dar s-o facă avînd în jurul lui o comunitate, cum 
erau ucenicii în jurul lui Hristos, toţi împreună, nu în izolare. -în aceasta 
se implică faptul că pentru a face ceea ce a făcut Hristos, credincioşii 
clintr-o localitate trebuie să se adune într-un locaş din acea localitate 
vi în jurul unui episcop sau preot, urmaş al apostolilor, învestit pentru 
lapla aceasta cu puterea lui Hristos. Numai împreună acestea două ere- 

ează un punct de convergentă pentru toţi, cum a fost şi la Cina cea de 
Taină Hristos şi locul ei. Dar episcopul sau preotul e investit numai cu 
puterea de a prilejui prin rugăciunea sa, ca şi Hristos, prefacerea plinii 
5i vinului în trupul şi sîngele lui Hristos şi de a le împărtăşi pe acestea 
credincioşilor, nu de a se şi preface el însuşi în acestea cum S-a prefăcut 
Hristos. Iar în momentul împărtăşirii sale, el trece din rolul unic de să- 
vîrşitor al Tainei, sau de reprezentant în oarecare privinţă al Iui Hristos, 
şi in acela de primitor al lui Hristos, ca şi ceilalţi credincioşi. El e jertfi- 
tor în oarecare privinţă al trupului şi sîngelui lui. Hristos, nu şi jertfa 
însăşi ca Hristos ; şi e nu numai împărtăşitor al acestei jertfe credincio- 
şilor, ci şi primitor al ei. Rolul lui se reduce numai la acela de organ vi- 
zibil prin care Hristos însuşi preface în mod nevăzut pîinea şi vinul în 
trupul şi sîngele JSău, sau prin care Hristos însuşi se aduce jertfă pe Sine 
însuşi şi nu pe altcineva (ca preotul ; şi la acela de organ vizibil prin 
Care Hristos însuşi se împărtăşeşte pe Sine credincioşilor în mod invizi- 
bil). Episcopul sau preotul, are numai rolul de punct vizibil de conver- 
genţă a credincioşilor pentru întîlnirea prin El cu Hristos Cel invizibil. 
Acest rol e necesar dat fiind că credincioşii sînt suflete dotate cu tru- 
puri şi unirea lor cu Hristos şii întreolaltă trebuie să se manifeste prin 
• această convergenţă a lor ca fiinţe ce au nu numai suflete ci şi trupuri 
deosebite. 

Deoarece, conform poruncii Mîntuitorului credincioşii trebuie să se 
unească în Hristos mîncînd trupul şi bînd sîngele Lui sub chipul pîinii şi 
vinului, deci cu Hristos Care în prealabil Se jertfeşte, locaşul bisericesc 
trebuie să fie prevăzut cu un altar vizibil de jertfă, care este în acelaşi 
timp şi o sfîntă masă, aşezată în faţa credincioşilor, la care slujeşte ca 
organ vă2Ut al lui Hristos, Care se jertfeşte şi se dă spre mîncare şi bău- 
tură, — episcopul sau preotul. 

Deci sînt absolut necesare trei condiţii văzute pentru ca credincioşii 
dintr-o localitate să se poată împărtăşi de trupul şi sîngele lui Hristos 
jertfite Dentru ei înainte de a se împărtăşi, sub chipul pîinii şi vinului, 
toţi împreună ca la Cina cea de Taină ; un locaş, un preot şi un altar sau 
o sfîntă masă. Iar întrucît jertfa lui Hristos s-a adus pe cruce, amintirea 
iui Hristos ca întîlnire reală cu El în stare de jertfă se concretizează ca 
însoţită de semnul crucii, care e prezent cit mni mult în biserică, în bi- 
rtecuvîntările preotului şi în rugăciuni io credincioşilor. 

Despre acest altar-masă vorbeşte tot sfintul apostol Pavel, cum vor- 
beşte şi despre locaşul în care se adunau toţi credincioşii. Căci oprind pe 
credincioşi de la împărtăşirea de jertfele aduse în templele idolilor, 
ca unii ce se împărtăşesc de trupul şi sîngele lui Hristos (I Cor. XI, 
24 — 25), zice : «Nu p\iteţi să beţi paharul Domnului şi paharul demoni- 
lor ; nu puteţi să vă împărtăşiţi la masa Domnului şi la masa demonilor» 
(I Cor. X, 21). - 

Dacă siîntul apostol Pavel vorbeşte de locaş şi de masă ca condiţii 
pentru a se face ceea ce a făcut însuşi Domnul la Cina cea de Taină cu 
ucenicii Săi, ca să împlinească porunca Lui, Clement Romanul, un uce- 
nic al apostolilor vorbeşte, încă la sfîrşitul secolului I, nu numai de 
jertfa ce se aduce în acest locaş şi pe această masă, ci şi de persoana 
autorizată pentru săvîrşirea acestei slujbe, afirmînd că Dumnezeu însuşi 

cere aceste condiţii : «Dumnezeu Însuşi a arătat, în virtutea voinţei Sale, 
iocul unde trebuie să se săvîrşească aceste sfinte slujbe (jertfe) şi pe 
cei care trebuie să le săvîrşească» (Cor. I, 40). 

S-a comentat acest pasaj spunîndu-se că Dumnezeu a indicat tre- 
buinţa unui locaş, a altarului de jertfă şi a preotului încă în yechiul 
Testament, cînd a arătat lui Moise pe Sinai modelul cortului. 

De fapt, Părinţii Bisericii au văzut în modelul cortului de pe Sinai 
un model fie al locaşului bisericesc creştin, ca Paulin, episcopul de Tir 
din secolul III, fie al Bisericii universale. Dar ei au văzut în acest cort 
de pe Sinai totodată o prefigurare spirituală a însuşi Cuvîntului dum- 
nezeiesc, în care se cuprind înainte de creaţie chipurile tuturor creatu- 
rilor, iar după creaţie şi opera de mîntuire a lui Hristos, înseşi creaturile 
readunate în El. , 

Astfel, Paulin de Tir, potrivit celor spuse de Eusebiu de CezaVeea 
în Panegiricul ce i 1-a dedicat şi pe care 1-a inserat în Istoria biseri- 
cească a sa, — asemenea lui Veseleil, care a dat în simbolul material 
al cortului din legea veche o expresie văzută modelului ceresc, formîn- 
du-şi un chip exact al lui Hristos, Cuvîritul şi înţelepciunea lui Dumne- 
zeu, — a construit o biserică măreaţă Celui Prea înalt, după un model 
cu mult mai desăvîrşit, ca înfăţişare văzută a Bisericii nevăzute (X, 4, 
21). Dar modelul ceresc al locaşului bisericesc are ca prim chip sufletul, 
care odată dezorganizat prin" păcat, se reînnoieşte prin imprimarea în 
şl a modelului său dumnezeiesc, a Cuvîntului ipostatic (X, 54). Noi am 
zice că omul întreg este un chip al Cuvîntului, sau un chip al templului 
ceresc. Şi Eusebiu termină zicînd că Cuvîntul, marele Orînduitor al tu- 
turor lucrurilor, s-a făcut El însuşi pe pămînt, prin întrupare, o copie 
a modelului ceresc, iar apoi extinzîndu-se în Biserica-comuniune, îna- 
intează spre a deveni Ierusalimul de sus, cetatea Dumnezeului Celui viu 
(X, 65). Prin aceasta afirmă legătura între biserica locaş şi Biserica co- 
muniune universală. 

Sfintul Grigorie de Nyssa vede în cortul de pe Sinai în primul rînd 
moaelul comuniunii universale în Hristos : «Puterea cuprinzătoare a 
tuturor, în care locuieşte toată plinătatea dumnezeiască, cortul de obşte 
al tuturor, care cuprinde în el toate, se numeşte cort în înţelesul cel măi 
propriu... Căci apostolul zice undeva despre'Unul Născut că '«întru El 
au fost făcute toate cele văzute şi cele nevăzute, fie scaunele, fie stăpî- 
niile, fie încopatoriile, fie domniile, fie puterile» (Col. I, 16) (Viaţa lui 
Moise, în «Părinţi şi Scriitori bisericeşti», voi. 29, p. 79).' 

Dumnezeu Cuvîntul ne învăluie pe toţi, ca un locaş general, ne cu- 
prinde pe toţi, încă înainte de întrupare, jertfa şi învierea Lui. Cortul 
de pe Sinai e Cuvîntul neîntrupat în Care se cuprind toate ca într-un 
locaş al întregii creaţii, căci aceasta nu e despărţită de Dumnezeu, de 
Cuvîntul, prin Care s-au creat toate cele văzute şi nevăzute. Chivotul, 
continuă tot sfîntul Grigorie de Nyssa, ni se pare că înseamnă necuprin- 1 
sul cugetat al celor ascunse şi negrăite. 

In alt loc, sfîntul Grigorie de Nyssa vorbeşte de asemenea de Bise- 
rica în sensul de comuniunea universală în Hristos, considerînd-o şi pe 
aceasta un templu în care credincioşii sînt pietre vii, zidiţi pe Hristos, 

piatra cea din capul unghiului, poli ivii cu ceea ( o ,i spus sfiulul uposlol 
Pavol (Efcs. II, 20—22) şi sfîntul apostol Pclru (1 Pclru II, 5). Iar această 
Biserică, sfîntul Grigorie de Nyssa o vede prefigurată în templul lui 
'Solomon : «Şi cine este atît de maie ziditor de templu, ca Cel ce a pus 
temeliile lui în munţii cei sfinţi, adică în prooroci şi apostoli, şi apoi 
zideşte, cum zice Pavel, pe temelia apostolilor şi a proorocilor, pietrele 
vii şi însufleţite care se orînduiesc do către El spre buna întocmire a zi- 
durilor, după cuvîntul proorocului (Ps. .'{('>, 2, ş.u.), în aşa Ici ca, înche- 
gîndu-se în unitatea credinţei şi in legătura păcii, să facă să crească 
prin ele templul cel sfînt, ca să se facă locuinţa lui Dumnezeu în duh» 
(Comentai la Cînt. Cîntărilor, Omil. VII, în trad. rom. cit., p. 203). 

însă în «Viaţa lui Moise», după ce a vorbit de cortul de pe Sinai ca 
prefigurare a Bisericii în sensul de largă comuniune în Hristos, sfîntul 
Grigorie. continuă : «arătînd că în cortul din Vechiul Testament se afla 
acoperămîntul împăcării ca prefigurare a «patimii mîntuitoare» a lui 
Hristos». Astfel sfîntul Grigorie alternează vorbirea despre Biserica în 
sensul de largă comuniune în Hristos, cu cea despre biserica în sensul 
de locaş. Căci în amîndouă locuieşte Hristos şi în amîndouă se cuprind 
credincioşii în El. 

Două sînt scopurile pe care le urmăreşte Dumnezeu-Cuvîntul cu 
făpturile pe care le cuprinde în Sine ca un cort : a) Să le aducă la uni- 
tate, şi b) să le imprime dispoziţia de jertfă. Primul scop n-ar putea fi 
înfăptuit fără al doilea. Cine nu renunţă la sine, dăruindu-se lui Dum- 
nezeu şi semenilor săi, nu poate realiza unitatea între sine, Dumnezeu şi 
ceilalţi oameni. De aceea deja cortul Vechiului Testament, ca prefigu- 
rare simbolică a lui Hristos, era nu numai punctul de unitate pentru 
"tot poporul Israel ci şi un loc de jertfe pentru toţi membrii acestui popor. 

In ce priveşte unitatea, s-ar părea că cortul şi templul din Vechiul 
Testament o realiza şi o menţinea mai mult decît bisericile creştine ca 
locaşuri, odată ce era unul singur pentru tot poporul Israil, cîtă vreme 
în creştinism sînt locaşuri multe. 

Dar prezenţa cu mult mai directă, mai simţită, a lui Dumnezeu Cel 
"făcut Om şi Care Se aduce ca aceeaşi jertfă şi Se împărtăşeşte credin- 
cioşilor în toate aceste locaşuri, realizează o unitate mult mai strînsă 
a credincioşilor în Fiul lui Dumnezeu Cel întrupat şi deci şi intre ei în 
El, decît unitatea pe care o realiza templul din Vechiul Jestamcnt şi 
jertfele ce se aduceau acolo şi de care se împărtăşeau membri'r popo- 
rului Israel. Căci aceia nu se împărtăşeau toţi de însuşi trupul şi sîn- 
gele Fiului lui Dumnezeu Cel întrupat şi înviat, de trupul şi sîngele 
Aceluiaşi Hristos. Dumnezeu nu era acolo atît de aproape, cum eîn lo- 
caşurile bisericeşti creştine, în care e prezent Fiul lui Dumnezeu însuşi, 
venit în maxima apropiere de noi, prin participare la firea noastră, şi 
rămas aşa şi după înviere, adică pentru veci, şi nici nu se împărtăşeau 
'acolo membrii poporului Israil toţi de trupul şi sîngele Lui, întreg, ci 
fiecare familie mînca o parte din carnea animalului adus de ea ca jertfă, 
Gare nu avea decit o oarecare atingere c^ puterea dumnezeiască. In bi- 
sericile creştine ne împărtăşim însă toţi de însuşi Fiul lui Dumnezeu, 
venit în cea mai mare intimitate a noastră şi rămas aproape de noi. Ba 

nuii lini IL, ti avem înlr-o şi mai marc apropiere datorită jertfei şi păti- 
mirii pentru noi şi datorită faptului că ne rămîhe în această apropiere 
permanentă prin starea de jertfă în care Se află continuu şi în care ni 
Se împărtăşeşte. 

Dar tot prin întruparea Fiului lui Dumnezeu şi mai ales prin împăr- 
tăşirea de El ca jertfă, se realizează o unitate cu mult mai mare nu nu- 
iridi mire cei ce sînt in acelaşi locaş bisericesc, ci între cei prezenţi în 
loale localurile bisericeşti. 

Mai mult, împărtăşirea de acelaşi Hristos jertfit pentru toţi reali- 
zează o unitate maximă între ei, numai prin faptul că primesc toţi 
acelaşi trup şi acelaşi sînge pe care le are El, ci şi, prin faptul că prin. 
s ceasta se întăreşte în ei dispoziţia de jertfă, de" părăsire a egoismului; 
Jc predare lui Dumnezeu şi semenilor. în sensul acesta sfîntul apostol 
Pavel, după ce redă cuvîntul Domnului de la Luca : «Aceasta s-o faceţi 
întru amintirea Mea», aduce explicaţia : «Căci ori de cîte ori veţi mînca 
plinea aceasta şi veţi bea sîngele a,cesta, moartea Domnului veţi 'vesti, ' 
pînă cînd ve veni» (1 Cor. XI, 26). Nu e vorba de o vestire a morţii 
Domnului cu cuvîntul, căci aceasta trebuiau să o facă creştinii totdea- 
una, nu numai cînd se împărtăşesc, ci cu însăşi fiinţa lor, murind şi ei 
lor însăşi din puterea morţii lui Hristos. Aceasta arată şi mai mult că 
nu e vorba în Euharistie de o simplă coihemorare, ci de o trăire a stării 
actuale de jertfă a lui Hristos în dispoziţia actuală a fiinţelor noastre': 
Iar faptul acesta al trăirii luî Hristos Cel jertfit prin dispoziţia noastră 
de jertfă se arată mărturisit şi el prin' semnul crucii prezent în biserici, 
în binecu,vîntările preotului şi în practica creştinilor. în general totul în- 
biserica locaş şi în Biserica comuniune e plin de Hristos Cel jertfit şi 
înviat. Sfîntul Giigorie de Nyssa zice : «Cel ce priveşte spre Biserică, 
priveşte spre Hristos, Care Se zideşte şi Se măreşte pe Sine însuşi prin 
adăugarea celor ce se mîntuiesc» (Cînt. Cînt., Omil. XIII, trad. cit., p. 
• 291). Cu alît mai mult totul e plin de Hristos pentru cei ce se află în bi- 
serica locaş şi în Biseica comuniune, şi nu privesc numai spre ea. 

Prin împărtăşirea de acelaşi 'Hristos ,în starea Lui permanentă de- 
jertfă, 3e depăşeşte nu numai despărţirea dintre membrii comunităţii 
dintr-un anumit locaş bisericesc, ci dintre toate comunităţile aflate în 
diferite locaşuri bisericeşti în care se mărturiseşte aceeaşi dreaptă şi in- 
tegrală credinţă în Hristos. Şi depăşind despărţirile între ei, credincioşii 
depăşesc spaţiul ca interval între ei. Toţi se unesc în Acelaşi Hristos, 
Care e la temelia nespaţială a spaţiului. Ba chiar dacă în diferitele loca- 
şuri bisericeşti credincioşii nu se împărtăşesc exact în acelaşi timp, ei 
depăşesc şi timpul, întrucît Hristos de Care se împărtăşesc e pururea 
în starea de jertfă în care li Se împărtăşeşte ; numai prefacerea pîinii 
şi vinului în trupul şi sîngele Său jertfit are loc în diferite timpuri, po- 
trivit cu necesităţile noastre de a dedica difeYitele timpuri diferitelor 
noastre trebuinţe. 

Toţi credincioşii din toate locaşurile bisericeşti se întîlnesc cu Hri- 
stos Cel permanent jertfit şi se împărtăşesc de El, depăşind timpul şi 
spaţiul variat în care se împărtăşesc. Propriu-zis această depăşire a spa- 
ţiului şi timpului nu este p uitare de viaţa noastră în spaţiu şi timp ; ci 
ridicarea ei în planul netrecător şi deschis universalului. Responsabilită- 

'ţile noastre impuse de timpul şi de spaţiul propriu al nostru şi împli- 
nite sau neîmplinite în ele devin responsabilităţi cu repercusiuni eterne 
şi pentru toţi. 

In sensul unei uniri a tuturor cu Acelaşi Hristos în permanenta 
atare de jertfă, ridicaţi cu adîncimea fiinţelor noastre dincolo de spaţiu 
$i de timp, se vorbeşte de o Liturghie cerească, care ia chip vizibil în li- 
turghiile din diferitele biserici. Iar veşnicia şi ncspaţialitatea în care ne 
'ridicăm nu e golită de urmările vieţii noastre în timp şi în spaţiu, ci le 
ducem pe acestea imprimate în fiinţele noastre, aşa cum şi Hristos ca 
Om ridică în veşnicie şi nespaţialitate «amintirea» trăită a jertfei Sale. 

Ca atare Hristos Cel jertfit coexistă cu noi toţi în timpul şi spaţiul 
«în care trăim, prelungindu-Şi asupra noastră eficienţa acestei stări, sau 
jîn alt sens, făcîndu-ne părtaşi de veşnicia şi nespaţialitatea stării Sale 
Ide jertfă. Sfîntul Maxim Mărturisitorul a spus în acest sens că eterni- 
jtatea noastră viitoare va fi o eternitate «conică», în care se vor păstra 
"urmele vieţii noastre în timp, nu o eternitate ca a lui Dumnezeu {Am- 
bigua, P.G., 91, 1153, 1164). Aceasta se înlîmplă şi cu Hristos ca om. 

In sensul unirii noastre a tuturor cu Acelaşi Hristos în starea Lui 
permanentă de jertfă, se vorbeşte de o unică şi permanentă Liturghie 
cerească, care ia chip vizibil în liturghiile din diferitele locaşuri biseri- 
ceşti. Această idee a afirmat-o clar Teodor de Mopsuestia. împărtăşirea 
euharistică este pentru el împărtăşirea sacramentală (prin chipuri) de 
jertfa cerească (la Jean Danielou,' Bible et Liturgie, ed. Cerf, 1951, p. 21, 
care foloseşte : «Les Homelies catechetiques de T. de M». Cite du Va- 
tican, 1949). In vechea liturghie asiro-chaldeeană se spune : «Ridicaţi 
privirile voastre spre cele cereşti şi priviţi Tainele ce se săvîrşesc 
acum. Serafimii stau cu frică în faţa tronului slavei lui Hristos, cintînd 
laude trupului jertfit şi paharului amestecat. Şi aici jos poporul se roagă 
şi preotul cere mila pentru lumea întreagă» (Rugăciunea de după sfin- 
ţirea darurilor). «Astfel Liturghia are prototipul ei în jertfa cerească a 
Mielului descris în Apocalipsă» (Jean Hani, op. ci!., p. 41). 

Mai precis, prin Liturghie Hristos leagă cerul cu pămîntul. Prin ea 
Fiul lui Dumnezeu, făcut Om, jertfit, înviat şi înălţat, ne duce de-a lun- 
gul istoriei, pe toţi cei ce vrem, spre Tatăl, unde S-a înălţat El. Căci El 
S-a înălţat ia Tatăl nu pentru a petrece acolo despărţit de noi, ci pentru 
a ne trage şi pe noi la Tatăl. Sfîntul Chirii din Alexandria repetă în 
scrierea sa «Închinare în duh şi adevăr» continuu, că noi nu putem 
intra la Tatăl decît în stare de jertfă curată, iar cum noi nu ne putem 
aşeza în această stare, Fiul Lui Cel întrupat care I se oferă Tatălui ca 
o astlel de jertfă neîncetat, ne dă putinţa să ne unim cu El în starea Lui 
de jertfă curată, ca să ne putem ridica şi noi împreună cu El la Tatăl 
asimilaţi cu El ca jertfe curate. Aflîndu-Se în faţa Tatălui în stare de 
jertfă pentru noi, El este în acelaşi timp legat şi cu noi în mod pe de o 
parte actual, pe de alta virtual. El o puncte între Tatăl şi noi. Cu un 
nraţ e întins spre Tatăl, cu altul spre noi. «Că prin El avem aducerea 
la Tatăl, într-un duh» (Efes. Ii, 18). De aceea a trebuit să intre întîi El 
la Tatăl în stare de jertfă, pentru ca să vină continuu si să ne ducă si 
pe noi acolo unde este El. Căci fiind în stare de jertfă permanentă, este 

şi Arhiereu permanent pentru noi. «In casa Tatălui Meu sînt multe lo- 
caşuri. Iar de nu, v-aş fi spus. Mă duc să vă gătesc vouă loc. Şi daca 
Mă voi duce şi voi găti vouă loc, iarăşi voi veni şi vă voi lua cu Mine 
ca să tiţi şi voi uude sînt Eu» (Ioan XIV, 2 — 4). 

Dar dacă toţi intrăm la Tatăl prin Fiul Său Cel întrupat şi jertfit, 
toţi găsim în acelaşi timp unitatea noastră în unirea cu El în stare de 
jertfă. în feml acesta toţi cei ce se împărtăşesc de El în toate bisericile 
de aceeaşi dreaptă credinţă, formează unitatea Bisericii ca comuniune 
universală a celor ce cred astfel în El. 

Oar vorbeşte despre legătura ce o face între noi toţi cu Tatăl, 
Hristos ca Arhiereu şi jertfă a bunătăţilor viitoare, Epistola către Evrei. 
Şi e clar că ea vede această legătură săvîrşindu-se printr-o Liturghie 
care se prelungeşte din cer pînă în bisericile noastre : «El a intrat o 
singura dată' în Sfînta Sfintelor, nu cu sînge de ţapi şi de viţei, ci cu 
însuşi sîngele Său şi a dobîndit o veşnică răscumpărare». «Drept aceea, 
fraţilor, avînd îndrăzneală, să intrăm (şi noi) în Sfînta Sfintelor, prin 
sîngele lui Iisus» (Evr. IX, 11 — 12 ; X, 19). Pe de o parte Iisua «aducînd 
o singură jertfă, S-a aşezat în vecii vecilor de-a dreapta lui Dumnezeu», 
pe de alta noi toţi «sîntem sfinţiţi prin jertfa trupului lui Iisus Hristos» 
(Evr. XII, 10). El stă ca jertfă în cer, dar prin această jertfa El ne sfin- 
ţeşte pe rînd, cum venim la existenţă în istorie, căci ne deschide intra- 
rea spre locul unde este El ; deci jertfa Lui ni se face proprie şi nouă 
pe rîr.d. Priri această jertfă El «va curaţi cugetul nostru de faptele cele 
moarte» (Evr. IX, 14), adică va lucra asupra noastră cît sîntem pe pă- 
mînt în tot timpul pînă la sfîrşitul lumii. 

Aceeaşi legătură între jertfa prezentată în cer de Hristos şi mîn- 
tuirea tuturor celor ce o vor primi, o face şi Apocalipsa. Căci Ioan a vă- 
zut «un Miel stînd ca înjunghiat» în cer lîngă Cel ce sade pe tron, deci 
lîngă Tatăl, dar avînd «şapte coarne şi şapte ochi, care sînt cele şapte 
duhuri'-trimise în tot pămîntul» şi fiind lăudat de toată făptura din cer 
şi de pe pămînt. «Toată făptura care este în cer şi pe pămînt şi sub pă- 
mînt şi în mare şi în toate cîte sînt în cer, le-am auzit zicînd : Celui ce 
sade pe tron şi Mielului, fie binecuvîntarea şi cinstea şi slava şi puterea, 
în vecii vecilor» (Apoc. V, 6, 13). Mielul primeşte aceeaşi cinste ca 
şi CeL ce sade pe tron, ca şi Tatăl. Dar El este Cel ce stă prezent în faţa 
Tatălui ca Miel înjunghiat pentru noi. Mai precis Mielul stă «între tron 
şi între cele patru fiinţe şi bătrîni» în număr de 24, care sînt, se pare, 
cei 12 prooroci şi cei 12 apostoli (dintre care cei 4 evanghelişti), prin 
care s-a vestit tşi se vesteşte continuu •venirea-'şi lucrarea Mielului asu- 
pra creaţiunii). Mielul ia cartea din dreapta Tatălui şi o deschide, iar 
descinderea ei este una cu desfăşurarea vieţii omeneşti de pe pămînt. Dar 
în, desfăşurarea aceasta, unii merg spre readunarea în Tatăl, alţii spre 
veşnica nefericire, după cum se mişcă spre Miel sau contrar Lui. Dar 
cum se pot mişca făpturile spre asemănarea cu Mielul, dacă nu prin îm- 
părtăşirea de El ? Textul acesta din Apocalipsa presupune faptul sporirii 
făpturilor umane în asemănarea spirituală cu Mielul, prin împărtăşirea 
liturgică de jertfa Lui. 

Ni se prezintă aici acelaşi dinamism al lucrării Mielului, Care con- 
duce fiinţele umane spre asemănarea cu El, deşi ele pot înainta, prin li- 

bertatca lor, şi spre o stare contrară Mielului, care se afirmă în textele 
cildte chn Epistola calre Evici, unde ni se spune că Arhiereul Cel aflat 
la dreapta lui Dumnezeu, pe cei ce se sfinţesc prin jertfa Sa îi duce 
«la veşnica desăvîrşire», iar despre vrăjmaşii Săi spune că aşteaptă 
sa-i vadă «puşi aşternut picioarelor Sale» (Evr. X, 14, 13). Liturghia are 
astfel rolul de căpetenie în acest dinamism al desfăşurării vieţii omeneşti 
prin lucrarea Mielului. Ea e mijlocul de unire a Mielului jertfit cu fiin- 
ţele umane din generaţiile ce se succed, după Înălţarea Lui la cer. Prin 
ca se îealizca/d de lapl icdcluiiiircd creaţiunii în Cuvîntul întrupat şi 
prin El în unirea cu latăl Jn Duhul Sfînt. «Ea este operaţia prin care 
Dumnezeu-Omul, primul născut din toată creaţiunea, readuce universul 
la Dumnezeu, îl ridică din planul creat în cel necreat» (după har) (Jean 
Hani, op. cit., p. 40). 

Acest dinamism îl vede un liturgist ca rîul vieţii ce ţîşneşte din tro- 
nul lui Dumnezeu şi al Mielului (Apoc. XXII, 1, ş.u.), coborîndu-Se în- 
tîi la noi înlr-un mod oarecum subteran în Fiul Care Se smereşte întru- 
pîndu-Se şi jertfindu-Se, ca să urce apoi, ieşind la suprafaţă, spre Tatăl, 
prin învierea şi înălţarea lui Hristos, întîi El «primul născut dintre mulţi 
fraţi», ca după aceea să ne adune şi pe noi în El sau să ne ridice pe ma- 
lurile Lui, udaţi pe apa rîului sfînt, lîngă Tatăl. «îngerul îmi arătă rîul 
vieţii, limpede ca cleştarul, care izvorăşte din tronul lui Dumnezeu şi 
ai Mielului. Iar în mijlocul pieţii din cetate de o parte şi de alta a rîului 
sînt pomi ai vieţii... Şi frunzele lor pot tămădui neamurile» (Jean Cor- 
bon, Liturgie de souice, ed. Cerf, 1980). 

Iar pîinea şi vinul aduse de credincioşi, în succesiunea timpului,, 
pentru a fi prefăcute în trupul şi sîngele Domnului, e în acelaşi timp 
toată creaţiunea, ca dar al lui Dumnezeu, şi în solidaritate cu ea, fiinţa 
noastră, întoarsă ca darul nostru lui Dumnezeu, unindu-se împreună cu 
noi înşine, cu Fiul Cel Unul Născut şi întrupat al Tatălui. Toţi devenim 
astfel legaţi cu creaţiunea ce ni s-a dat, fii ai Tatălui, uniţi cu Fiul şi 
între noi. Această lucrare de unire a noastră cu Fiul şi între noi şi prin 
F.1 cu Tatăl, se face în locaşurile bisericeşti, care, deşi multe, nu ne 
despart, dar nici nu ne confundă, aşa cum nici membrii comunităţii din' 
fiecare locaş nu sînt nici despărţiţi, nici confundaţi, ci uniţi fără con- 
fuzie în Acelaşi Hristos şi cu Acelaşi Tată. 



